  Майя Бывальцева Арня ӵоже Удмуртиын куазь та вакытлы дышемлэсь шунытгес улоз. Со сярысь «ВКонтакте» вотэсысь  ивортэ улосвылысь Гидрометцентр. Температура та вакытлы эсэплэсь 3–4 градуслы вылӥынгес Удмуртиысь Гидрометцентр7-тӥ шуркынмонэ ӝытазе кот лымы кӧня ке усёз, лымыялоз но зороз. Озьы ик тӧл секундскын 14 метрозь кужмоялляса пельтоз. Вирнуналэ, 8-тӥ шуркынмонэ, суро зор-кот интые лымы вуоз, со элькунысь нимаз ёросъёсын усёз. Нуназе -2…+3 градус луоз, сюресъёс вылын куд-ог интыосын йӧвалег кылдыны быгатоз. 9-тӥ шуркынмонэ уйпал но шор ёросъёсын коня ке лымыялоз. Собере арня пумозь улосвылын зор-кот усьыны кулэ ӧвӧл шуыса чаклало. Уйин термометръёс 0…-5, нуназе -3…+2 градус возьматозы. Тегъёс: Гидрометцентр Удмуртия куазь  